**RUTINE EVALUERING AV SPESIALUNDERVISNING OG VEGEN VIDARE**

**Ansvar: Skuleleiar**

**Tid: Haust**

*Momentliste for evalueringsarbeidet finn ein i Rettleiaren frå Utdanningsdirektoratet «Tilpassa opplæring og spesialundervisning» fase 6 “Evaluering og vegen vidare”*

1. Kontaktlærar har ansvar for at IOP vert utarbeidd, og for at denne ligg til grunn for kontinuerleg evaluering av det spesialpedagogiske arbeidet i klassen.
2. Evaluering av spesialundervisninga følgjer det ordinære årshjulet for evaluering.
3. Etter haustferien har skuleleiing og kontaktlærar, evt. andre lærarar eller spesped.koordinator møte på skulen der ein systematisk går gjennom den faglege og sosiale utviklinga for elevar med spesialundervisning. Skal noko endrast? Kva viser kartleggjing og analyse av kartleggjing? Ein må ha særleg merksemd på utviklinga for elevar med sakkunnig vurdering som går ut påfølgjande sommar. Ein vurderer også om PPT skal gjera kartleggjingar i saka.
4. Kontaktlærar evaluerer utviklinga saman med eleven i elevsamtale/ utviklingssamtale. Kontaktlærar, evt. spesialpedagog, har møte med foreldre/føresette og evaluerer utviklinga til eleven ut frå måla som er sett i eleven sin IOP.

Der perioden for sakkunnig vurdering går ut, eller når behova er endra, har skuleleiing og kontaktlærar, evt. spesialpedagog, møte med foreldre/føresette. I møtet evaluerer ein utviklinga til eleven.

* Dersom ein på møtet vert samde om at ein elev kan gå over til ordinær, tilpassa opplæring, vert det skrive referat frå møtet etter fastsett mal. (Sjå mal under)
* Dersom møtet konkluderer med at ein vil be PPT om ny sakkunnig vurdering eller andre tiltak, fyller ein ut skjema “Samtykke til sakkunnig vurdering» med underskrift frå foreldre/føresette, rektor og eventuelt elev. Saman med skjemaet sender ein “Årsrapport” og ny versjon av «Pedagogisk rapport».

1. Skulen har mål om at «Samtykke til sakkunnig vurdering» skal sendast PPT før årsskiftet; frist 1.02.
2. Leiar for skule og leiar PPT, evt. andre, har dialogmøte i des- jan.

**2. I EVALUERINGA HAR SKULEN BEHOV FOR Å TENKJA GJENNOM:**

* Årsrapport – Korleis var utviklinga ved skuleåret sin slutt?
* IOP
* *Korleis har opplæringa vore- kva har vore bra og kva har vore mindre bra?*
* *Korleis har eleven si utvikling vore sett i høve til måla i IOP?*
* *Er måla framleis aktuelle? Er det trong for justeringar?*
* *Bør tiltaka som gjeld organisering og arbeidsmåtar justerast?*
* *Treng eleven framleis spesialundervisning?*
* *Korleis bør det vidare arbeidet leggjast opp?*
* *Kva tenkjer eleven om eiga utvikling (trivsel, læring og utvikling)*
* Kva viser resultat frå kartleggjingsprøvar og nasjonale prøvar? Korleis er utviklinga?
* Har foreldre vore med og evaluert og drøfta utviklinga til eleven? Foreldre/føresette må vera involvert og forstå kva ein legg opp til i spesialundervisninga. Skulen må også gje god informasjon til foreldre/føresette om kva det vil føra med seg å gå over frå spesialundervisning til TPO, om skulen vurderer at dette er forsvarleg. Det er viktig for foreldre/føresette at dei forstår at det framleis vil bli brukt ressursar på det eleven treng støtte til.
* Korleis er vekeplanen tilpassa? Skulen er forplikta til å tilpassa vekeplanen; både i den ordinære opplæringa og i spesialundervisninga.
* Treng skulen rådgjeving frå PPT? Skulen kan drøfta situasjonen med sakshandsamar på PPT i forkant av evalueringsmøtet med foreldre/føresette, evt be om kartleggjing i løpet av hausten, for å kvalitetssikra vurderinga av eleven si utvikling.

Stad og dato

Til foreldre/føresette

Adresse

**INNKALLING TIL EVALUERINGSMØTE FOR ELEVAR MED OPPLÆRING ETTER OPPLÆRINGSLOVA §5-1**

De vert med dette kalla inn til evalueringsmøte for (elev)…………

dato…..(des) på ….skule kl. …. (30 min)

………………har vedtak om spesialundervisning gjeldande til ………... På dette møtet vil me drøfta og vurdera korleis utviklinga har vore, sett opp mot måla i den individuelle opplæringsplanen. Ettersom perioden for spesialundervisning snart går ut, må me saman drøfta om det framleis er behov for spesialundervisning, eller om eleven kan få opplæring gjennom det ordinære opplæringstilbodet.

I etterkant av møtet sender me melding til PPT.

Dersom de ikkje kan møta, ber me om tilbakemelding til skulen snarast.

Med helsing

…..skule

v/ NN

Rektor….

**REFERAT FRÅ EVALUERINGSMØTE**

Stad: …..….. skule

Dag/dato: …………….. …dag ……………201

Desse møtte: ………………………………………………

**Tema: Evaluering av spesialundervisninga til xxxxxxxxxxxxxx fødd xxxxxxxxxxxx og vegen vidare for eleven.**

Grunnlaget for vurderinga var eleven sin IOP, årsrapport og utvikling gjennom hausten.

Spørsmålet var om skulen skulle be PPT om ny sakkunnig vurdering, sidan den gjeldande går ut 31.07.20xx. Ber ein ikkje om ny sakkunnig vurdering, vil ikkje **xxxxx** frå hausten 20xx lenger ha rett på spesialundervisning.

Under møtet kom det fram at **xxxxxxx** kan nå måla i IOP ved å følgja ordinær opplæring utan individuell særrett etter opplæringslova §5.1. Eleven har same organisering og innhald som i den ordinære opplæringa. Skulen vil gje eleven tett oppfølging vidare gjennom tilpassa opplæring; jmfr. opplæringslova §1-3. Skulen og foreldra vurderer difor at eleven sine behov vert dekka innafor tilpassa opplæring på skulen.

Me ber difor ikkje PPT om ny sakkunnig vurdering for **xxxxxxxxx**.

*PS: Om elev, foreldre eller skule i ettertid skulle vurdera at behova vert endra, vil det vera ei enkel sak å retilvisa eleven til PPT.*

………. skule ……………… dato ………… 20xx.

…………………………………. ……………………………… ..………………………………………………..

Foreldre/føresette Elev

…………………………………………………………………………………………………………………………….

Skuleleiar Kontaktlærar

*Kopi til PPT*